
Parlamentul  României

Camera  Deputaţilor
	Comisia pentru apărare, ordine

publică şi siguranţă naţională

           Nr. 32/271/2012
	                       Bucureşti, 10.10.2012 

                        PL x 378/2012


R A P O R T
asupra proiectului de Lege privind aprobarea Ordonanței de urgență a Guvernului nr. 37/2012 pentru stabilirea unor măsuri privind încadrarea absolvenților promoțiilor anului 2012 ale instituțiilor de formare profesională inițială din sistemul de apărare națională, ordine publică și siguranță națională
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă,  cu proiectul de Lege privind aprobarea Ordonanței de urgență a Guvernului              nr. 37/2012 pentru stabilirea unor măsuri privind încadrarea absolvenților promoțiilor anului 2012 ale instituțiilor de formare profesională inițială din sistemul de apărare națională, ordine publică și siguranță națională, trimis cu adresa nr. PL x  378 din 1 octombrie 2012 şi înregistrat cu nr. 32/271 din 2.10.2012. 


Consiliul Legislativ, cu nr. 492/25.6.2012, a avizat favorabil acest proiect de lege, cu observaţii şi propuneri.

Comisia pentru muncă şi protecţie socială, cu nr. 27/302 din 3 octombrie 2012, a vizat favorabil proiectul de lege.

Obiectul de reglementare îl constituie stabilirea unor măsuri privind încadrarea absolvenţilor promoţiilor 2012 ale instituţiilor de formare profesională iniţială din sistemul de apărare naţională, ordine publică şi siguranţă naţională, cu precizarea că acordarea gradelelor profesionale/militare, repartizarea şi numirea în funcţie a acestora se realizează până la data de 1 decembrie 2012.

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3.  La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dan Tătaru, secretar de stat pentru relaţia cu Parlamentul, informare publică şi creşterea calităţii vieţii personalului din cadrul  Ministerului Apărării Naţionale, precum şi domnul Bogdan Tohăneanu, secretar de stat pentru relaţia cu Parlamentul şi Guvernul din cadrul Ministerului Administraţiei şi Internelor.
4. Potrivit prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.

5.  La lucrările Comisiei au fost prezenţi 13 deputaţi din totalul de 23 de membri.


În urma dezbaterilor, în şedinţa din 9 septembrie 2012, membrii Comisiei, cu majoritate de voturi pentru, au hotărât să propună Plenului Camerei Deputaţilor adoptarea acestui proiect de lege în forma prezentată. 
Preşedinte,

Costică CANACHEU

Întocmit: Consilier parlamentar Valentin Busuioc
